La Comissió Europea, en la seva estratègia en matèria de diplomàcia cultural i en la seva Plataforma de diplomàcia cultural, estableix que són part integrant d'aquesta nova política les administracions públiques, les institucions culturals, la societat civil i els creadors que participen en les relacions internacionals.
En aquest sentit, i en l'àmbit de les competències plenes que té, el Departament de Cultura impulsa la cultura i la llengua catalana a l'exterior i promou la relació amb institucions de tota mena perquè aquest intercanvi sigui profitós per al nostre sector cultural i per a Catalunya en general.
El Departament de Cultura participa, en l'àmbit de les seves competències, en els plans estratègics aprovats pel Govern amb països i regions considerats prioritaris per a l'acció exterior.
En l'actualitat, el Departament participa en els següents plans:
El Departament coopera amb el cos consular present a Catalunya per organitzar activitats de difusió de les respectives cultures i per impulsar una col·laboració estable que, en determinats casos, es formalitza amb la signatura d'acords i plans de cooperació.
Aquesta línia d'actuació permet reforçar les relacions culturals existents i crear-ne de noves.
Pel que fa a les relacions multilaterals, l'àmbit de relació més proper i estratègic és la Unió Europea.
En aquest camp es participa vigorosament en la presa de decisions de polítiques culturals de la UE a través de la Delegació del Govern a Brussel·les i de la Conferència pels Assumptes Relacionats amb la Unió Europea (CARUE).
En aquesta àrea, des del Departament es busca que "units en la diversitat" sigui molt més que un eslògan, promovent el ple reconeixement del català com a llengua oficial a Europa.
La Unió Europea busca ampliar la seva acció política pel que fa la cultura, per la qual cosa, la Comissió ha dut a terme una proposta de Nova Agenda Europea per la Cultura que marca el camí de la nova política cultural que es vol dur a terme del 2019 cap endavant.
El Departament de Cultura participa activament als organismes i xarxes internacionals del sector cultural amb l'objectiu de reforçar i incrementar el rol i la veu del sector cultural català als fòrums d'influència més rellevants europeus i internacionals.
Entre aquests destaquen l'UNESCO, com a entitat internacional cabdal per la promoció i la defensa del patrimoni cultural tangible i intangible i, també, la Unió pel Mediterrani, com a entitat clau, amb seu a Barcelona, per a polítiques en l'àmbit del Mare Nostrum.
Des del següent enllaç podeu descarregar el llistat complert de xarxes on participa el Departament de Cultura:
El Departament de Cultura participa a l'Euroregió Pirineus-Mediterrània, nascuda el 2004 com un projecte de cooperació política entre Catalunya, les Illes Balears i Occitània.
Té com a objectiu primordial la creació d'un pol de desenvolupament sostenible al nord-oest de la Mediterrània basat en la innovació i la integració social i econòmica del territori.
La xarxa dels Quatre Motors per a Europa va ser creada el 1988 per facilitar la cooperació entre quatre de les regions de la Unió Europea més desenvolupades industrialment i econòmicament: Baden-Württemberg (Alemanya), Llombardia (Itàlia), Alvèrnia-Roine-Alps (França) i Catalunya.
Els quatre territoris col·laboren amb el doble objectiu de contribuir a la integració territorial i de promoure el rol de les regions en la Unió Europea.
Els principals àmbits de cooperació són l'economia, la recerca, la cultura i el medi ambient.
Amb el temps, els Quatre Motors per a Europa ha incorporat en la seva dinàmica de treball tres regions associades: Flandes, a Bèlgica; País de Gal·les, al Regne Unit, i Malopolska, a Polònia.
A més, des del 2014, el Quebec també hi participa com a membre col·laborador.